
	讛讗诇讜转 诇专讘讜转 拽诇诇讜转 讛讘讗讜转 诪讞诪转 讘专讻讜转. 转讬诪讛 诇专讘讬 讚讛讻讗 讚专讬砖 专''诪 讛''讬 讚讛讗诇讜转 讜讘驻''拽 讚讛讜专讬讜转 (讚祝 讛.) 讗诪专 讜专''诪 拽讛诇 讛拽讛诇 诇讗 讚专讬砖 讜转讜 讗讬讻讗 诇诪讬转诪讛 讚专''讬 讚专讬砖 讛讻讗 讛''讬 讚专讬讘讜讬讗 诇诪注讟 讜讛转诐 讚专讬砖 拽讛诇 讛拽讛诇 诇专讘讜讬讗 讜转讜 拽砖讬讗 讚专' 讬讛讜讚讛 讗讚专讘讬 讬讛讜讚讛 讚讛讻讗 诪砖诪注 讚诇讗 讚专讬砖 讗转 讛讗诇讜转 讜讘驻''拽 讚诪谞讞讜转 (讚祝 讬讗:) 讗诪专 专''讬 住讘专 讗转 [讻诇 讛诇讘讜谞讛] 诇专讘讜转 [拽讜专讟] 讗讞专: 讗诪专 专讘讬 转谞讞讜诐 讛谞拽讬 讻转讬讘. 讛讻讗 驻专砖''讬 讚转讚专讜砖 讛讻讬 讟讜诪讗讛 转讞转 讗讬砖讱 讞讬谞拽讬 讗讘诇 讘住讜祝 驻专拽 砖讘讜注转 讛注讚讜转 (砖讘讜注讜转 讚祝 诇讜.) 驻讬专砖 讛谞拽讬 讘诇讗 讬讜''讚 讻诪讜 讞谞拽讬 讜拽讗讬 讗拽专讗 讚讘转专讬讛 讜讗转 讻讬 砖讟讬转 讚诪砖诪注 讛讻讬 讞谞拽讬 诪诪讬诐 讛诪专讬诐 讛讗诇讛 讜讗转 讻讬 砖讟讬转 讜讛转诐 讗诪专 讻讬 诇讬转 诇讬讛 诇专''诪 诪讻诇诇 诇讗讜 讗转讛 砖讜诪注 讛谉 讘诪诪讜谞讗 讘讗讬住讜专讗 讗讬转 诇讬讛 讜住讜讟讛 讗讬住讜专讗 讚讗讬转 讘讬讛 诪诪讜谞讗 讛讜讗 讜谞砖讗诇 专讘讬 讜讛讗 讘驻''拽 讚谞讚专讬诐 (讚祝 讬讗.) 讗诪专 讘讙诪专讗 诪讗讬 诇讞讜诇讬谉 诇讗 讞讜诇讬谉 诇讬讛讜讬 讗诇讗 诇拽专讘谉 诪谞讬 诪转谞讬' 讗讬 专''诪 讛讗 诇讬转 诇讬讛 诪讻诇诇 诇讗讜 讜讛讻讬 讚讬讬拽 谞诪讬 讘住讜祝 讛驻专拽 (砖诐 讬讙:) 讜讘专讬砖 驻专拽 砖谞讬 (讚祝 讬讚.) 讗注''讙 讚讗讬住讜专讗 讙专讬讚转讗 讛讜讗 讜讛砖讬讘 专讘讬 讚讛转诐 谞诪讬 讗讬住讜专讗 讚讗讬转 讘讬讛 诪诪讜谞讗 讛讜讗 砖讗住专 诪诪讜谞讜 注诇 讞讘讬专讜: 诪驻谞讬 砖讛转讻诇转 讚讜诪讛 诇讬诐. 讘讬专讜砖诇诪讬 讚驻''拽 讚讘专讻讜转 诪讙讬讚 砖讛转讻诇转 讚讜诪讛 诇讬诐 讜讛讬诐 讚讜诪讛 诇注砖讘讬诐 讜注砖讘讬诐 诇专拽讬注 讜专拽讬注 诇讻住讗 讜讛讻住讗 诇住驻讬专 讜讻转讬讘 讜讗专讗讛 讜讛谞讛 (注诇) [讗诇] 讛专拽讬注 讜讙讜' (讬讞讝拽讗诇 讬): 讗讬谞讜 讻讜转讘 讜讻讜' 注诇 讛谞讬讬专 讗诇讗 注诇 讛诪讙讬诇讛. 转讬诪讛 讘驻' 讛诪讜爪讬讗 (砖讘转 讚祝 注讞:) 讚转谞谉 拽诇祝 讻讚讬 诇讻转讜讘 注诇讬讜 驻专砖讛 拽讟谞讛 砖讘转驻讬诇讬谉 砖诪注 讬砖专讗诇 讗诪讗讬 诇讗 拽转谞讬 驻专砖转 住讜讟讛 讚砖讬注讜专 讝讜讟讗 讟驻讬 讗讜专''讬 讚驻专砖转 住讜讟讛 诇讗 砖讻讬讞 讻驻专砖转 转驻讬诇讬谉 讜讗诪专讬谞谉 讛转诐 (讚祝 注讞.) 讻诇 诪讬诇转讗 讚砖讻讬讞 讜诇讗 砖讻讬讞 讗讝讜诇 专讘谞谉 讘转专 砖讻讬讞 诇拽讜诇讗: 诇讗 注诇 讛诇讜讞 讜诇讗 注诇 讛谞讬讬专 讗诇讗 注诇 讛诪讙讬诇讛. 转讬诪讛 讗诪讗讬 诇讗 诪专讘讬谞谉 讻诇 诪讬诇讬 诪讜讻转讘 讻讚讗诪专讬谞谉 驻专拽 砖谞讬 讚讙讬讟讬谉 (讚祝 讻讗:) 住驻专 讗讬谉 诇讬 讗诇讗 住驻专 诪谞讬谉 诇专讘讜转 讻诇 讚讘专 转''诇 讜讻转讘 诪''诪 讗诐 讻谉 诪讛 转''诇 住驻专 诪讛 住驻专 砖讗讬谉 讘讜 专讜讞 讞讬讬诐 讜专讘谞谉 讗讬 讻转讘 讘住驻专 讻讚讗诪专转 讗诇诪讗 讻诇 讛讬讻讗 讚讻转讬讘

讗诇讗 诇诪注讜讟讬 拽诇诇讜转 砖诇 诪砖谞讛 转讜专讛 讚讗讬 讻转讘 讜讻转讘 讗转 讛讗诇讜转 讛讗诇讛 讘住驻专 讛"讗 讗驻讬' 讚诪砖谞讛 转讜专讛. 讬讻讻讛 讛' 讘砖讞驻转 讜讘拽讚讞转. 讚讗诇讛 讗讬拽专讜 讚讻转讬讘 讜讛讬讛 讘砖诪注讜. 讜诇讗 转讬诪讗 讚诇讗 讚诇讙 诇讛讻讬 讗讬爪讟专讬讱 拽专讗 诇诪注讜讟讬谞讛讜 讗讘诇 诇讗 拽讗诪专 诇诪注讜讟讬 讗讜转谉 砖诇 转讜专转 讻讛谞讬诐 诇驻讬 砖诇讗 讛讜爪专讱 诇诪注讟 诇驻讬 砖讛讜讗 诇砖讜谉 专讘讬诐 讗讱 讗讜转谉 砖诇 诪砖谞讛 转讜专讛 砖讛谉 诇砖讜谉 讬讞讬讚 讗讬爪讟专讬讱 拽专讗 诇诪注讜讟讬谞讛讜. 爪讜讗讜转 讜拽讘诇讜转 爪讜讗讜转 讜讻转讘 诇讛 拽讘诇讜转 讜讗诪专讛 讛讗砖讛 讗诪谉 讗诪谉. 讜专' 讬讛讜讚讛 讻讜诇讛讜 讘诪讬注讜讟讬 讚专讬砖 诇讛讜 讜讛拽砖讛 讛"专 讗诇讞谞谉 讚讛讻讗 诪砖诪注 讚诇讗 讚专讬' 专' 讬讛讜讚讛 [讗转] 讚诇讗 驻诇讬讙 讗讚专' 诪讗讬专 讗诇讗 诪讜住讬祝 注诇讬讜 讜讘驻"拽 讚诪谞讞讜转 讚专讬' 讗转 讙讘讬 讜讗转 讻诇 讛诇讘讜谞讛 讜爪"诇 讚讗转 讚讛讻讗 诇讗 讚专讬' 讗讘诇 讘注诇诪讗 讚专讬' 诇讛讜:



讜讛讗 砖诪注讬' 诇专' 诪讗讬专 讚讗诪专 诪讻诇诇 诇讗讜 诇讗 转砖诪注 讛谉 讚转谞讬讗 专' 诪讗讬专 讗讜诪专 讻诇 转谞讗讬 砖讗讬谞讜 讻转谞讗讬 讘谞讬 讙讚 讜讘谞讬 专讗讜讘谉 讗讬谞讜 转谞讗讬 讗诐 讬注讘专讜 讗诐 诇讗 讬注讘专讜 讛讗 诇讗 讻驻诇讬讛 诪讻诇诇 诇讗讜 诇讗 转砖诪注 讛谉. 诇"讛. 讝讻讜 砖讻讬谞讛 讘讬谞讬讛诐 砖讛专讬 讞诇拽 讛拽讘"讛 砖诪讜 讜砖讻谞讜 讘讬谞讬讛诐 讬讜"讚 讘讗讬砖 讜讛"讗 讘讗砖讛 诇讗 讝讻讜 讗砖 讗讜讻诇转谉 砖讛拽讘"讛 诪住诇拽 砖诪讜 诪讘讬谞讬讛诐 讜谞诪爪讗讜 讗砖 讜讗砖. 讜讚讗砖讛 注讚讬驻讗 讗砖 砖诇 讗砖讛 谞讜讞 诇讚诇讜拽 讜诪诪讛专转 诇讗讻讜诇 诇驻讬 砖讗讬谉 讗讜转 砖诇 砖诐 诪驻住讬拽转谉 讗诇讗 诪讞讜讘专 讛讜讗 讗讘诇 讗砖 砖诇 讗讬砖 讗讬谞讜 诪讞讜讘专 讬讞讚 诇驻讬 砖讗讜转 砖诇 砖讻讬谞讛 诪驻住讬拽转诐. 诇"讛. 讛谞讗讛 诇讬讻讗 讜讗讬谉 讝讛 拽讬讘讜诇 砖讻专 讗讘诇 讻讗谉 讬砖 讛谞讗讛 讘住讜讟讛 诇转转 砖诇讜诐 讜砖诇讗 讬专讘讜 诪诪讝专讜转 讘讬砖专讗诇 讗诐 讝讜谞讛 讛讬讗. 讜讗诐 谞拽转讛 讜谞讝专注讛 讝专注 讜诪讘讟诇转 诇注讝 诪注诇 讘谞讬讛 讜讻谉 讗驻专 驻专讛 讗讬讻讗 讛谞讗讛 诇讟讛专 讜诇讝讻讜转 讬砖专讗诇 诪诪注砖讛 讛注讙诇. 诇"讛:



诪驻谞讬 砖讛转讻诇转 讚讜诪讛 诇讬诐 讘讗 诇诇诪讚 砖讻诇 讛诪拽讬讬诐 诪爪讜转 爪讬爪讬转 讻讗讬诇讜 诪拽讘讬诇 驻谞讬 砖讻讬谞讛 讜讛讻讬 转谞讬 诇讛 讘住驻专讬 讜讗讬爪讟专讬讻讜 讻诇 讛谞讬 诪砖讜诐 讚诇讗 讗砖讻讞讬' 拽专讗 讗诇讗 讘专拽讬注 讛讬诇讻讱 转讻诇转 讚讜诪讛 诇讬诐 讜讬诐 讚讜诪讛 诇专拽讬注 诪驻谞讬 讚转讻诇转 诇讗讜 诇专拽讬注 讻诇 讻讱 讗诇讗 讚讜诪讛 诇讚讜诪讛 讻诪讜 转讻诇转 拽专讜讘 诇诪专讗讛 讛讬诐 讜诇驻讬' 诪讝讻讬专讬谉 讬爪讬讗转 诪爪专讬诐 讘驻专砖转 爪讬爪讬转 诇驻讬 砖讛转讻诇转 讚讜诪讛 诇讬诐 讜讛拽讘"讛 砖讬讜砖讘 注诇 讻住讗 讛讻讘讜讚 注砖讛 诇谞讜 谞住讬诐 讘讬诐. 讜注讜讚 讛转讻诇转 讚讜诪讛 诇讬诐 砖讗谞讜 注讜砖讬谉 砖诇讬砖 讙讚讬诇 讜砖谞讬 砖诇讬砖讬 注谞祝 讜讻谉 注砖讛 讛拽讘"讛 讘拽注 讛讬诐 讘砖诇讬砖 讗诪爪注讬 讜注砖讛 诪谉 讛讬诐 讙' 砖诇讬砖讬诐 砖讗诐 讬讘拽注谞讛 讘砖诇讬砖 讛转讞转讜谉 爪专讬讱 砖讬专讚讜 诇诪讟讛 讘转讜讱 讛讬诐 讜讗诐 讬讘拽注谞讛 讘砖诇讬砖 讛注诇讬讜谉 爪专讬讱 砖讬注诇讜 诇诪注诇讛 讚拽"诇 讙讜讚砖讗 转讬诇转讗 讜讛讘拽讬注讛 讘砖诇讬砖 讛讗诪爪注讬 诇讗 诇诪注诇讛 讜诇讗 诇诪讟讛 注诇 讻谉 讬讬住讚 讛驻讬讬讟 驻谞讜 讻讗谉 讜讻讗谉 砖诇讬砖 专讜诐 诪讬诪讜转 讜谞驻拽讗 诇讬讛 诪讚讻转讬讘 讘诇讘 讬诐 讜拽"诇 讚诇讘讜 砖诇 讗讚诐 讛讜讬 讘砖诇讬砖 讙讜驻讜:

讗转 诇专讘讜转 爪讜讜讗讜转. 讛讻讬 讙专住讬谞谉 讘讻诇 讛住驻专讬诐. 讜专砖"讬 讙讜专住 爪讜讜讗讜转 讜拽讘诇讜转 讜讻谉 驻讬专砖 讘诪砖谞讛 诇讗 讛讬讛 诪驻住讬拽 讜讛砖讘讬注 讜讙讜' 讗诪谉 讜讗诪谉. 讜诇砖讜谉 讛诪砖谞讛 讗讬谞讜 诪讬讜砖讘 诇驻讬专讜砖讜 讚诪讛 讛驻住拽讛 讬砖 讗诐 诇讗 讬讻转讜讘 讗诪谉 讗诪谉. 讛诇讻讱 谞专讗讛 讚诇讗 讛讬讛 讻讜转讘 讗诪谉 讗诪谉 讗驻讬诇讜 诇专' 讬讜住讬 讜讘讝讛 谞拽讬讬诐 讙讬专住转 讛住驻专讬诐 讚拽讘诇讛 诇讗 讛讬讛 讻讜转讘. 讜讻谉 讻转讘 讛专诪讘"诐 讝"诇 讘驻讬专讜砖 讛诪砖谞讛 砖诇讗 讛讬讛 讻讜转讘 讗诪谉 讗诪谉. 讛专讗"砖 讝"诇 讘驻讬专讜砖讬讜:  


诇诪注讜讟讬 拽诇诇讜转 砖讘诪砖谞讛 转讜专讛. 讗讘诇 拽诇诇讜转 砖讘转讜专转 讻讛谞讬诐 诇讗 讗爪讟专讬讱 诇诪注讜讟讬 诇驻讬 砖讻转讜讘讬诐 讘诇砖讜谉 专讘讬诐. 讛专讗"砖 讝"诇 讘驻讬专讜砖讬讜: 
讜专讘讬 讬讛讜讚讛 讻讜诇讛讜 讘诪讬注讜讟讬 讚专讬砖 诇讛讜 讗诇讜转 讗诇讜转 诪诪砖 讛讗诇讜转 诇诪注讜讟讬 拽诇诇讜转 讛讘讗讜转 诪讞诪转 讘专讻讜转 讗诇讛 诇诪注讜讟讬 拽诇诇讜转 砖讘诪砖谞讛 转讜专讛 讛讗诇讛 诇诪注讜讟讬 爪讜讜讗讜转 讜拽讘诇讜转. 讻讱 讙讬专住转 讛住驻专讬诐 讜讻谉 诪住转讘专 砖讗讜转讛 讛讬讬转讬 诪专讘讛 讗诐 诇讗 讛讬讛 诇谞讜 诪讬注讜讟 讗讜转讜 讬砖 诇谞讜 诇诪注讟 转讞诇讛. 诇讻讱 讚专砖讬谞谉 讛"讗 讚讛讗诇讜转 诇拽诇诇讜转 讛讘讗讜转 诪讞诪转 讘专讻讜转 诇驻讬 砖诇讗 转讗诪专 讻讬讜谉 讚讘注谞讬讬谞讗 讚住讜讟讛 讻转讬讘讬 诇讬讻转讘讬谞讛讜. 讛专讗"砖 讝"诇 讘驻讬专讜砖讬讜: 


诪驻谞讬 诪讛 讗诪专讛 转讜专讛 讛讘讗 注驻专 诇住讜讟讛 讜讻讜'. 讜讬砖 诇讬转谉 讟注诐 讗讞专 砖讛讬讛 诇讛 诇讝讻讜专 讻讬 注驻专 讗转讛 讜讗诇 注驻专 转砖讜讘 讜讛诪讬诐 讻谞讙讚 讛讟驻讛 砖谞讜爪专讛 诪诪谞讛 讜讛讻转讘 砖讬砖 诇诪注诇讛 诪讬 砖讬专讗讛 讗转 诪注砖讬讛 讜讛讻诇 谞讻转讘 讘住驻专. 讜讻谉 讬砖 诇讗讚诐 (诇讛砖转讚诇).诇讛住转讻诇 转诪讬讚 讘砖诇讜砖讛 讚讘专讬诐 讛诇诇讜 讜讗讬谞讜 讘讗 诇讬讚讬 注讘讬专讛 (讗讘讜转 讙 讗). 讛专讗"砖 讝"诇 讘驻讬专讜砖讬讜: 


砖讛转讻诇转 讚讜诪讛 诇讬诐 讜讻讜'. 讜诇驻讬讻讱 (讗谞讜 诪讝讻讬专讬谉) 谞讝讻专讛 讬爪讬讗转 诪爪专讬诐 讘驻专砖转 爪讬爪讬转 诇驻讬 砖讛转讻诇转 讚讜诪讛 诇讬诐 讜讻讜' 讜讛拽讚讜砖 讘专讜讱 讛讜讗 讛讬讜砖讘 注诇 讻住讗 讛讻讘讜讚 注砖讛 诇谞讜 谞讬住讬诐 注诇 讛讬诐. 讜注讜讚 砖讛转讻诇转 讚讜诪讛 诇讬诐 讜讗谞讜 注讜砖讬谉 砖诇讬砖 讙讚讬诇 讜砖谞讬 砖诇讬砖讬诐 注谞祝 讜讻谉 注砖讛 讛拽讚讜砖 讘专讜讱 讛讜讗 讘拽注 讛讬诐 讘砖诇讬砖 讗诪爪注讬 讜注砖讛 诪谉 讛讬诐 (讘') 砖谞讬 砖诇讬砖讬诐. 砖讗诐 讬讘拽注谞讜 讘砖诇讬砖 讛转讞转讜谉 爪专讬讱 砖讬专讚讜 诇诪讟讛 讘转讜讱 讛讬诐 讜讗诐 讬讘拽注谞讜 讘砖诇讬砖 讛注诇讬讜谉 爪专讬讱 砖讬注诇讜 诇诪注诇讛 讚拽讬讬诪讗 诇谉 讙讬讚砖讗 转讬诇转讗. 讜讛讘拽讬注讜 讘砖诇讬砖 讗诪爪注讬 诇讗 诇诪注诇讛 讜诇讗 诇诪讟讛. 注诇 讻谉 讬住讚 讛驻讬讬讟谉 驻讜谞讜 讻讗谉 讜讻讗谉 砖诇讬砖 讛诐 诪讬诪讜转. 讜谞驻拽讗 诇谉 诪讚讻转讬讘 讘诇讘 讬诐 讜拽讬讬诪讗 诇谉 讚诇讘讜 砖诇 讗讚诐 讛讜讬 讘砖诇讬砖 讙讜驻讜 转讜住' 讞讬爪讜谞讬讜转 讝"诇. 讘诪讻讬诇转讗 驻专砖转 讘砖诇讞 讙讘讬 拽驻讗讜 转讛讜诪讜转 讘诇讘 讬诐 砖谞讬谞讜 讘诇讘 讬诐 讛讬讗讱 诇讘讜 砖诇 讗讚诐 谞转讜谉 讘砖谞讬 讞诇拽讬诐 讜诇诪注诇讛 注讬讬谉 砖诐. 讗诇诪讗 讗讛拽驻讗讛 拽讗讬 讜诇讗 讗讘拽讬注讛. 爪注讬专 讗讬"谉 : 
注讚 讻讗谉 讛注转拽转讬 讜讛讬讛 讛谞砖讗专 讛诪拽讜诐 讘专讜讱 讛讜讗 讬诪诇讗 讞住专讜谞讜:





诪讛专砖"讗 - 讞讬讚讜砖讬 讛诇讻讜转

讘驻专砖"讬 讘讚"讛 诪讜讗诐 诇讗 砖讻讘 讻讜' 讜讻谉 讛谉 住讚讜专讬谉 讘驻专砖讛 讗诇讗 砖讜讛砖讘讬注 讛讻讛谉 讻讜' 注讻"诇 讻爪"诇 诪驻讬' 讬砖谉:


讘讚"讛 讗诪专 专讘讬 转谞讞讜诐 讛谞拽讬 讻讜' 讚诪砖转诪注 讞谞拽讬 讻讜' 注讻"诇 讻爪"诇 讜讻谉 讘转讜住' 讘讚"讛 讗"专 转谞讞讜诐 讛谞拽讬 转讞转 讗讬砖讱 讞谞拽讬 讻讜' 讘住"驻 砖讘讜注转 讛注讚讜转 驻讬' 讛谞拽讬 讘诇讗 讬讜"讚 讻诪讜 讞谞拽讬 讻讜' 诇讞讜诇讬谉 诇讗 讞讜诇讬谉 讻讜' 注讻"诇 讜讻爪"诇:


转讜住' 讘讚"讛 诇讗 注诇 讛诇讜讞 讻讜' 讘专 诪讚讘专 砖讬砖 讘讜 专讜讞 讞讬讬诐 讻讜' 讚讞讝专 讜讻转讘 讜谞转谉 诇讛 住驻专 讻讜' 住驻专 讛讻讗 讗转 讗讜诪专 讻诇 讚讘专 讻讜' 转谞讬 专"讗 讗讜诪专 专讜讗讛 讗谞讬 讻讜' 诇讗 爪专讬讻讗 讚诇讗 讛讜讗讬诇 讜谞转谞讛 诇诪讞讬拽讛 注讻"诇 讻爪"诇 讜讛讜讗 住讜祝 讚讘讜专 讜讛"驻 诇讗 爪专讬讻讗 讚讛"讝 砖讗诇讛 讛讬讻讗 讚诇讗 谞诪讞拽讛 注"讬 砖讛讜讚讬转 讗讜 注"讬 讚讘专 讗讞专 讜诪砖谞讬 讗祝 讗诐 诇讗 谞诪讞拽讛 讗讬谉 讝讜 砖讗诇讛 讛讜讗讬诇 讜谞转谞讛 诇讻转讜讘 诪注讬拽专讗 诇诪讞讬拽讛 讜讗讞"讻 诪讛"讚 讜诪讞讛 讻转讘 砖讬讻讜诇 诇诪讞讜拽 讘讬专讜砖诇诪讬 讗讬 诪讞讛 讻讜' 讻砖专 转驻转专 讻讛讚讬谉 讻讜' 注讻"诇 讻爪"诇:





诪讛专砖"讗 - 讞讬讚讜砖讬 讗讙讚讜转

讙诪' 讗讬砖 讜讗砖讛 讝讻讜 砖讻讬谞讛 讻讜' 讜诪驻谞讬 诪讛 谞砖转谞讛 转讻诇转 讻讜'. 讻诇 讛住讜讙讬讗 诪驻专砖 讘诪住' 讞讜诇讬谉 驻专拽 讻讬住讜讬 讛讚诐 讘讞讬讚讜砖讬诐 注"砖 讜拽"诇:





讞讻诪转 砖诇诪讛

专砖"讬 讘讚"讛 诪讗诐 诇讗 讻讜' 讛讗诇讛 讜讛砖讘讬注 讛讻讛谉 讻讜' 诇讗砖讛 讜诪驻住讬拽 讘专讗砖 讻讜' 讻爪"诇:


讘讚"讛 讻诇 注爪诪讜 讻讜' 讜讛砖讘讬注 讛讻讛谉 讛住"讚:


讘讚"讛 讗诇讜转 诪诪砖 讻讜' 诪讬注讜讟讗 讛讜讗 讛住"讚 讜讗讞"讻 讛讝讗转 讜讙讜' 讛讜讗 讙"讻 住"讚:


讘讚"讛 讻讜诇讛讜 专讬讘讜讬讗 讻讜' 讛讗诇讜转 诇专讘讜转 讛拽诇诇讜转 讻讜' 讻爪"诇:


讘讚"讛 讚诇讙讘讬 专讬讘讜讬 讚讛讗诇讜转 拽讗讬 讗讜讻转讘 讻爪"诇:


讘讚"讛 讛谞讗讛 诇讬讻讗 诪注诇 讘谞讬讛 讜讗驻专 讻讜' 讛讚"讗:


讘讚"讛 讘砖诇诪讗 讻讜' 砖讻专 讛讜讗 讜讗讬讻讗 讛谞讗讛 讻讜' 讻爪"诇:


讘讚"讛 诪讛 谞砖转谞讜 讻讜' 诇爪讬爪讬转 讛住"讚:


转讜住' 讘讚"讛 讛讗诇讜转 讻讜' 讘专讻讜转 转诪讛 专讘讬 讻讜' 讗转 讻诇 讛诇讘讜谞讛 诇专讘讜转 拽讜专讟 讗讞讚 讻爪"诇:


讘讚"讛 诇讗 注诇 讻讜' 讚专砖讬谞谉 诇讬讛 讜讻转讘 诇讛 讻诇诇 住驻专 讻专讬转讜转 驻专讟 讜谞转谉 讘讬讚讛 讞讝专 讜讻诇诇 讗讘诇 讛讻讗 讻讜' 讜讛讻讗 讗转 讗诪专 讛讻讬谉 砖谞讬讬讛 讻讜' 讛转诐 讛讻讬 讚讗诪专 讗讬 讻转讬讘 讻讜' 讻爪"诇:





专砖"砖

讙诪专讗 讗"专 讜讚讗砖讛 注讚讬驻讗 诪讚讗讬砖 讻讜'. 注讬' 诇注讬诇 (讙 讘) 讗讬讚讬 讜讗讬讚讬 讘讗讬转转讗:



专砖"讬 (讘诪砖谞讛) 讚"讛 诪讗诐. 讜讙诐 讘住讜祝 讜讘讗讜 讻讜' 讗讬谞讜 讻讜转讘 住讜祝 讛诪拽专讗 讻讜'. 讻爪"诇:



专讚"讛 砖讘诪砖谞讛 转讜专讛. 讚讗诇讛 讗讬拽专讜 讻讚讻转讬讘 讻讜'. 谞专讗讛 讚专爪讛 讘讝讛 诇讬讬砖讘 诪讚讜注 诇"讗 谞诪讬 砖讘转"讻. 讜谞"诇 注讜讚 讚讘转"讻 谞讗诪专讜 讘诇"专 注诇 讻诇诇 讬砖专讗诇. 诪砖讗"讻 讚讘诪"转 谞讗诪专讜 讘诇"讬. 讜诪讛 砖讘讞专 讘讬讻讻讛 讻讜' 讛讜讗 讚专爪讛 诇讛砖讜讜转 诇讛拽诇诇讜转 讛谞讗诪专讜转 讘驻专砖讛 讚讛谉 诪讻讜转 砖讘讙讜驻讛. 讗讜诇诐 诇拽诪谉 讘讚"讛 讻讜诇讛讜 讛讝讻讬专 讙诐 讻谉 砖讘转"讻 讜诇讗 注诪讚转讬 注"讚 讛专讞讘讛:



转讚"讛 讗专"转 (讘住讜驻讜). 砖讗住专 诪诪讜谉 讞讘讬专讜 注诇讬讜. 讻"谞 讚爪"诇:



转讚"讛 诪驻谞讬. 讜专拽讬注 诇住驻讬专 讜住驻讬专 诇讻住讗 讚讻转讬讘 讜讗专讗讛 讜讛谞讛 讗诇 讛专拽讬注 讜讙讜'. 讻爪"诇 讜讛讜讗 讘讬讞讝拽讗诇 讬讜"讚. 讗讜诇诐 拽砖讛 诪讚讜注 诇讗 讛讘讬讗讜 诪讛诪讜拽讚诐 (砖诐 讗 讻讜) 讻诪讜 讘讙诪专转谞讜:



转讚"讛 诇讗 (讘注"讘). 转谞讬讗 专讗讘砖"讗 专讜讗讛 讗谞讬 讗转 讚讘专讬 专"讗 讘"砖 诪讚讘专讬 讗讘讗 讻讜'. 拽"诇 诪拽讚讜砖讬谉 (住"讚 诇讗) 转"专 讗讬讝讛讜 诪讜专讗 讻讜' 讜诇讗 诪讻专讬注讜 讜驻专砖"讬 诇讗 讬讗诪专 谞专讗讬谉 讚讘专讬 驻诇讜谞讬. 讜讛砖"讱 讘住讬' 专"诪 住拽"讘 讻转讘 讚讗祝 砖诇讗 讘驻谞讬讜 讗住讜专:





讘谉 讬讛讜讬讚注

讗执讬砖讈 讜职讗执砖旨讈指讛 砖讈侄讝旨指讻讜旨, 砖讈职讻执讬谞指讛 讘旨值讬谞值讬讛侄诐. 谞专讗讛 诇讬 讘住"讚 讘转讜讱 讗执讬砖讈 讬砖 讬讜志讚 [20] 讘诪讬诇讜讗讛 注砖专讬诐 讜讘转讜讱 讗执砖旨讈指讛 讬砖 砖讬志谉 [360] 讘诪讬诇讜讗讛 砖"住 讜住讱 讛讻诇 砖"祝 讜注诐 讛讻讜诇诇 讛讗讜转讬讜转 注讜诇讛 砖驻"讜 [386] 讻诪谞讬谉 砖讻讬谞讛 [385] 注诐 讛讻讜诇诇 讜诇讝讛 讗诪专 砖讈职讻执讬谞指讛 '讘旨值讬谞值讬讛侄诐' 讚讬讬拽讗.



讜旨讚职讗执砖旨讈指讛 注植讚执讬驻指讗 诪执讚旨职讗执讬砖讈. 诪址讗讬 讟址注职诪指讗? 讛址讗讬 诪址爪职专执讬祝 讜职讛址讗讬 诇指讗 诪址爪职专执讬祝. 谞专讗讛 诇讬 讘住"讚 讛讻讜谞讛 讛讗砖讛 讗诐 讝讬谞转讛 讬爪讟专祝 讙诐 讘注诇讛 讘诇讻诇讜讱 讛注讜谉 砖讗讝 谞讗住专讛 注诇讬讜 讜讛讜讗 讘讜注诇 讗砖讛 讛讗住讜专讛 注诇讬讜 讗讘诇 讗诐 讛讗讬砖 讝讬谞讛 讗讬谉 讗砖转讜 诪转诇讻诇讻转 讜诪爪讟专驻转 讘讟讜诪讗讛 砖诇 讝谞讜转 砖诇讜 讚诇讗 谞讙注 讜诇讗 驻讙注 讚讘专 讝讛 讙讘讛.
讗讜 讬讜讘谉 讘住"讚 讛' 讚讗砖讛 注讚讬驻讛 讻讬 讘注诇诪讗 诪爪讟专驻转 注诐 讗讜转 讬讜志讚 讚讗讬砖 讻讬 讗讜转 讛志讬 讘诪讬诇讜讗讛 讬砖 讘讛 讬讜志讚 注诪讛 诪讛 砖讗讬谉 讻谉 讛讬讜志讚 讚注诇诪讗 讗讬谉 诪爪讟专祝 注诪讛 讗讜转 讛'. 讗讬 谞诪讬 拽专讜讘 诇讝讛 讗讜转 讛' 讘诪住驻专 讛拽讚诪讬讬 讗' 讘' 讙' 讚' 讛' 诪住驻专讛 讬志讛 讗讘诇 讗讜转 讬讜志讚 讘诪住驻专 讛拽讚诪讬讬 讛讬讗 诪住驻专 谞"讛 讛谞讛 讗讬谞讜 谞讝讻专 讘讝讛 诪住驻专 讬讜志讚 讗诇讗 讗讚专讘讗 讞讜讝专 讜谞讝讻专 讗讜转 讛'.
讗讜 讬讜讘谉 讘住"讚 诇讻诇 讗讜转 讬砖 讘谉 讝讜讙 讜诇讻谉 转诪爪讗 诇讗讜转 讬讜志讚 讬砖 讝讜讙 砖讛讜讗 讗讜转 爪' 砖注讜诇讬诐 诪讗讛 讗讱 诇讗讜转 讛' 讘讗讞讚讬诐 讗讬谉 诇讛 讝讜讙 砖转爪讟专祝 注诪讜 讻讬 讗讜转讬讜转 讛谞"讱 讗讬谉 诇讛诐 讝讜讙 讜诇讻谉 讛诐 讚讬谞讗 拽砖讬讗 讜诇讻谉 讝讜讜讙 讻讛谉 讗讬谞讜 注讜诇讛 讬驻讛.



讘旨执砖讉职讻址专 砖讈侄讗指诪址专 讗址讘职专指讛指诐 讗指讘执讬谞讜旨: "讜职讗指谞止讻执讬 注指驻指专 讜指讗值驻侄专", 讝指讻讜旨 讘旨指谞指讬讜 诇执砖讈职转旨值讬 诪执爪职讜讜止转, 诇职讗值驻侄专 驻旨指专指讛 讜职诇址注植驻址专 住讜止讟指讛. 拽砖讛 讛讜讛 诇讬讛 诇诪讬诪专 注驻专 住讜讟讛 拽讜讚诐 讗驻专 驻专讛 讻驻讬 住讚专 讛讻转讜讘 讚谞拽讬讟 (讘专讗砖讬转 讬讞, 讻讝) 讜职讗指谞止讻执讬 注指驻指专 讜指讗值驻侄专?
讜谞专讗讛 诇讬 讘住"讚 讚讝讻讬讛 砖诇 讗驻专 驻专讛 讛讬讗 讬讜转专 讙讚讜诇讛 讜讬拽专讛. 讜注讜讚 谞专讗讛 诇讬 讘住"讚 讗驻专 驻专讛 砖讬讬讱 讘讻诇 诪讬谉 讗讬砖 讜讗砖讛 拽讟讜谉 讜讙讚讜诇 讗讱 注驻专 住讜讟讛 诇讗 砖讬讬讱 讗诇讗 讘讗砖讛 砖拽谞讗 诇讛 讘注诇讛 讜讗讘专讛诐 讗讘讬谞讜 注"讛 谞拽讬讟 注驻专 诇注谞讬谉 注谞讜讛 讘讚专讱 诇讗 讝讜 讗祝 讝讜 讚讛注驻专 讬爪诇讞 诇诪诇讗讻讛 讜注讜砖讬诐 诪诪谞讜 讻诇讬诐 诪讛 砖讗讬谉 讻谉 讛讗驻专. 讗讜 讬讜讘谉 讘住"讚 谞拽讬讟 讗驻专 驻专讛 讘专讬砖讗 讚讞砖讬讘 讟驻讬 讻讬 讛讜讗 诇讘讚讜 讛诪讟讛专 讗讱 注驻专 住讜讟讛 讗讬谞讜 注讜砖讛 讛驻注讜诇讛 讚讛驻注讜诇讛 谞注砖讬转 讘诪讬诐 砖谞诪讞拽讜 讘讛诐 驻专砖转 住讜讟讛 讜专拽 讛注驻专 讛讜讗 诇诪讻砖讬专讬谉 讘注诇诪讗 讜讗讬谞讜 注讬拽专 讛诪爪讜讛.
讜讘谞讬 讬讚讬讚讬 讻讘讜讚 讛专讘 讬注拽讘 谞专"讜 转讬专抓 讝讻专 讗驻专 驻专讛 讘专讬砖讗 诪砖讜诐 讻讬 讗驻专 驻专讛 讘诪专讛 讗驻拽讜讚 拽讜讚诐 诪爪讜转 住讜讟讛 注讚 讻讗谉 讚讘专讬讜 谞专"讜.



讘旨执砖讉职讻址专 砖讈侄讗指诪址专 讗址讘职专指讛指诐 讗指讘执讬谞讜旨: "讗执诐 诪执讞讜旨讟 讜职注址讚 砖讉职专讜止讱职 谞址注址诇", 讝指讻讜旨 讘旨指谞指讬讜 诇执砖讈职转旨值讬 诪执爪职讜讜止转, 诇执专职爪讜旨注指讛 砖讈侄诇 转旨职驻执诇旨执讬谉 讜职诇执转职讻值诇侄转 砖讈侄诇 爪执讬爪执讬转 (讘专讗砖讬转 讬讚, 讻讙). 拽砖讛 讛讜讛 诇讬讛 诇讛拽讚讬诐 讛爪讬爪讬转 讻讬 诇讜讘砖讜 拽讜讚诐 讛转驻讬诇讬谉, 讜讻谉 讗诐 讗诇 住讜讚讜 转讚专讜砖 爪专讬讱 砖讬讝讻专讛讜 讘专讗砖? 讜注讜讚 讛讜讛 诇讬讛 诇诪讬诪专 讻住讚专 讛讻转讜讘 讚谞拽讬讟 讞讜旨讟 讘专讬砖讗? 讜谞专讗讛 诇讬 讘住"讚 讚讞讜讟 砖诇 转讻诇转 讗讬谞讜 诪爪讜讬 讘讻诇 讝诪谉 诪讛 砖讗讬谉 讻谉 专爪讜注讛 砖诇 转驻讬诇讬谉 诪爪讜讬讛.
讜讘谞讬 讬讚讬讚讬 讻讘讜讚 讛专讘 讬注拽讘 谞专"讜 转讬专抓 谞拽讬讟 转驻讬诇讬谉 讘专讬砖讗 讚讛讜讗 讞讜讘转 讙讘专讗 讚讛讗 讝讻讜 讘谞讬讜 拽讗诪专 讚诪砖诪注 讬讜转专 讗讞讜讘转 讙讘专讗 诪讛 砖讗讬谉 讻谉 讛爪讬爪讬转 讛讜讗 讞讜讘转 诪谞讗 注讚 讻讗谉 讚讘专讬讜 谞专"讜.





驻转讞 注讬谞讬诐

讚专砖 专' 注拽讬讘讗 讗讬砖 讜讗砖讛 砖讝讻讜 砖讻讬谞讛 讘讬谞讬讛诐 讜讻讜' 讜讚讗砖讛 注讚讬驻讗 诪讚讗讬砖 诪"讟 讛讗讬 诪爪专讬祝 讜讛讗讬 诇讗 诪爪专讬祝. 驻讬专砖"讬 砖讻讬谞讛 讘讬谞讬讛诐 砖讛专讬 讞诇拽 砖诪讜 讜讛砖讻讬谞讜 讘讬谞讬讛诐 讬讜讚 讘讗讬砖 讜讛讬 讘讗砖讛 讜讻讜' 讜讚讗砖讛 注讚讬驻讗. 讗砖 讚讗砖讛 拽砖讛 讜诪诪讛专转 诇讗讻讜诇 讜诇讬驻专注 诪砖诇 讗讬砖 讜讻讜' 讗砖 砖诇 讗砖讛 谞讜讞讛 诇讛讚诇讬拽 讜讻讜'. 讜诇砖讜谉 注讚讬驻讗 讗讬谞讜 诪转讬砖讘 讻诇 讻讱 讙诐 诪爪专讬祝 讗讬谞讜 诪讻讜讜谉 讻诇 讻讱. 讜专讗讬转讬 诪讛 砖驻讬专砖 诪讜专讬谞讜 讛专讘 砖讗专谞讜 诪讛专讬"讝 讝诇讛"讛 讘住驻专 讛讘讛讬专 讗讜专讬诐 讙讚讜诇讬诐 讘诪"砖 讛专讗讘"讚 讘驻讬专讜砖 住' 讬爪讬专讛 讚讬讜讚 拽讚诐 诇讛' 讻讬 讗讘讙"讚 讙讬诪讟' 讬讜"讚 讜诇讝讛 讗讜转 讬讜讚 拽讜讚诐 讘砖诐 讛诪讬讜讞讚 讜讝"砖 讛讗讬 诪爪专讬祝 讜讻讜' 注"砖 讜讗讬谞讜 谞讞 讻诇 讻讱 讚诇注讜诇诐 讛讬讜讚 注讚讬祝. 讜讗驻砖专 诇讜诪专 讚讗讬砖 讜讗砖讛 专讜诪讝讬诐 诇讗讜转讬讜转 讜"讛 讜讬"讛 讘讬谞讬讛诐 诪砖诇讬诐 讛砖诐 讛诪讬讜讞讚 讜讬砖 注讚讬驻讜转 讘讗砖讛 讻讬 讘讗讜诪专谞讜 讗讜转 讛"讛 谞专讙砖转 讛' 讗讞专转 讜讛讬讬谞讜 讛' 转转讗讛 讛谞专诪讝转 讘讗砖讛. 讜诪转讞讘专转 注诪讛 讛' 专讗砖讜谞讛 讚砖诐 讬"讛 讗砖专 讘讬谞讬讛诐 讜讬砖 诇讛 注讚讬驻讜转 讚讛讗讜转 砖诇讛 讛' 讘讛讘专转讛 谞讬讻专转 讜诪爪讟专驻转 讛' 专讗砖讜谞讛. 诪砖讗"讻 讛讗讬砖 砖讗诐 转爪专祝 讜' 砖讛讜讗 专讜诪讝 诇讬讜讚 讗讬谞讜 诪爪讟专祝 讜讝"砖 讜讚讗砖讛 注讚讬驻讗 讛讗讬 诪爪专讬祝 砖讛讗讜转 砖诇讛 谞讬讻专 讛爪专讜祝 诪砖讗"讻 讛讗讬砖:
讜讝讛 讟注诐 诪砖讝"诇 砖讛讗讜诪讜转 讛讬讜 讗讜诪专讬诐 讗诐 讘讙讜驻谉 砖诇讟讜 讘谞砖讬讛诐 诇讗 讻"砖 诇驻讬讻讱 讛讞谞讜讻讬 讛驻诇讜讗讬 砖诐 讬"讛 诪注讬讚 注诇讬讛诐. 讜讛讜讗 诪讘讜讗专 讚讻讗砖专 讗讬砖 讜讗砖讛 砖讝讻讜 讬"讛 讘讬谞讬讛诐 讜讝讛 讗讜转 砖诇讗 讞讟讗讜 讘讝谞讜转 讻诪"砖 专砖"讬 讜谞讬讞讗 讟讜讘讗 砖讞转诐 砖诐 讬讛 讘讛诐 砖讛讜讗 砖讜专讛 讘讗讬砖 讜讗砖讛 砖诇讗 讞讟讗讜. 讜讻转讬讘 讛' 讘专讗砖 诇讛讬讜转 讚谞砖讬诐 爪讚拽谞讬讜转 讘诪爪专讬诐 讛诐 讛讬讜 住讬讘讛 砖诇讗 讞讟讗讜 讘注诇讬讛诐 讜拽讬讬诪讜 驻讜"专 讜诇讻讱 讛讜拽讚诐 讗讜转 讛' (讻诪讚讜诪讛 砖讗讞专 讝诪谉 专讘 诪爪讗转讬 讝讛 讘诪驻专砖讬诐) 讜讝砖"讛 砖砖诐 注诇讜 砖讘讟讬诐 砖讘讟讬 讬讛 注讚讜转 诇讬砖专讗诇 讚砖诐 讬"讛 诪注讬讚 注诇讬讛诐 讻诪砖讝"诇 讜讗驻砖专 诇讜诪专 注讚讜转 诇讬砖专讗诇 住讘讗 讚讛砖讘讟讬诐 爪讚讬拽讬诐 拽专讗讜 讘砖诪讜转诐 砖讘讟讬 讬讛 诪讝讛 谞诪砖讱 注讚讜转 诇讗讘讬讛诐 讬注拽讘 讗注"讛 砖诇讗 讞讟讗 讘砖转讬 讗讞讬讜转 讜讻诪"砖 讙讗讜谉 注讝谞讜 讛专讘 驻专砖转 讚专讻讬诐 讘讘讬讗讜专 诪砖"讛 诇讗 注转讛 讬讘讜砖 讬注拽讘 讜讻讜' 讘专讗讜转讜 讬诇讚讬讜 讜讻讜' 注"砖 讘讗讜专讱 讜讝"砖 注讚讜转 诇讬砖专讗诇:
讜注讜讚 讗驻砖专 诇讜诪专 讘诪讗诪专讬谞讜 讜讚讗转转讗 注讚讬驻讗 讻诇讜诪专 讚讙诇讜讬 砖讻讬谞讛 讘讗砖讛 谞讬讻专 讬讜转专 诪砖诇 讗讬砖 讚砖诇 讗讬砖 讘讞讬谞讛 讬讜转专 注诇讬讜谞讛 讬讜讚 讻谞讜讚注 讜讗讬谉 讛讙诇讜讬 讻诇 讻讱. 讜诪砖讜"讛 讘讗讬砖 砖讗讬谉 讛讙诇讜讬 讻诇 讻讱 爪专讬讱 诇讛驻住讬拽 讘讬谉 讛讗砖 讜讝讛 讟注诐 讚讗讬砖 讬讜讱 讘讗诪爪注 讗讜转讬讜转 讗砖. 讗讱 讘讗砖讛 诇讛讬讜转 讛讙讬诇讜讬 讬讜转专 讗讛谞讬 讚讗祝 讚讛讗砖 诪讞讜讘专 讘讙诇讜讬 讛' 谞砖诪专转 讜讝"砖 讜讚讗砖讛 注讚讬驻讗 讛讙讬诇讜讬 砖讘讛 讚讛讗讬 诪爪专讬祝 讘讗砖讛 讛讗砖 住诪讜讱 讜诪讜注讬诇 讙诇讜讬 讛讛' 诇讛讙谉 注诇讬讛. 讜讛讗讬 诇讗 诪爪专讬祝 讛讗讬砖 砖讗讬谉 讘讞讬谞讛 注诇讬讜谞讛 砖诇 讛讬讜讚 诪转讙诇讛 讻诇 讻讱 诇讗 诪爪专讬祝 讛讗砖 讜讗讜转 讬讜讚 诪驻住讬拽讜:
讜讬转讻谉 诇讜诪专 注讜讚 讘诪讛 砖谞讜讚注 诪讛诪拽讜讘诇讬诐 讚讝诪谞讬谉 讚讛讞讬专讬"拽 讛谞拽讜讚讛 讛讜讬 讻诪讜 讬讜讚. 讜讻驻"讝 讛讗砖讛 讬砖 讘讛 专诪讝 诇讬讜讚 讘谞拽讜讚转 讛讗诇祝 砖谞拽专讗转 讻诪讜 讗讬砖 讻讚讻转讬讘 诇讝讗转 讬拽专讗 讗砖讛 讻讬 诪讗讬砖 诇讜拽讞讛 讝讗转 讜砖诐 专诪讝 讛讬讜讚 讘转讬讘转 讗砖讛 讻讬 讛讗诇祝 讘讞讬专讬拽 讜讛讬讗 讻诪讜 讬讜讚 讜讬砖 讘讛 讛' 讙诇讜讬讛 讜谞诪爪讗 讚讘讗砖讛 讬砖 讘讛 讘爪讚 诪讛 讬"讛 诪砖讗"讻 讘讗讬砖 砖诇讗 讬砖 专诪讝 讛' 讜讝"砖 讜讚讗砖讛 注讚讬驻讗 讛讗讬 诪爪讟专祝 砖诐 讬"讛 讘讛 讻诪讚讜讘专 讜讘讗讬砖 诇讗 诪爪专讬祝 诇讗 讬砖 专诪讝 诇爪专祝 讬"讛:


讗诪专 专讘讗 诪驻谞讬 诪讛 讗诪专讛 转讜专讛 讛讘讗 注驻专 诇住讜讟讛 讝讻转讛 讬讜爪讗 诪诪谞讛 讘谉 讻讗讘专讛诐 讜讻讜' 诇讗 讝讻转讛 转讞讝讜专 诇注驻专讛 讗驻砖专 讚讛砖讗诇讛 讛讬转讛 讚讘砖诇诪讗 讘砖诐 讛谞讻转讘 讜讛诪讬诐 讬讜注讬诇讜 讚讗诐 讟讛讜专讛 讛讬讗 讛诪讬诐 拽讚讜砖讬诐 讘拽专讘讛 讜讛砖诐 讛拽讚讜砖 诇驻讜拽讚讛. 讜讗诐 诇讗讜 讛诪讬诐 讛诪讗专专讬诐 讜讛' 谞注砖讛 讚讬谞讗 拽砖讬讗 砖转诪讜转. 讗讘诇 讛注驻专 诪驻谞讬 诪讛 专讜诪讝 讗诐 转讛讬讛 讟讛讜专讛 讜诪讛 讬专诪讜讝 讗诐 讟诪讗讛 讜讘砖诇诪讗 讗诐 讗讬谞讛 讟讛讜专讛 讬砖 专诪讝 讗诇 注驻专 转砖讜讘 讗讘诇 讗诐 讟讛讜专讛 讛讬讗 诪讛 讬专诪讜讝 讛注驻专 诇讻讱 讗诪专 讬砖 讘讜 专诪讝 谞诪讬 诇砖谞讬 讛爪讚讚讬谉 讚讗诐 讝讻转讛 讬讜爪讗 诪诪谞讛 讘谉 讻讗讘专讛诐 讗讘讬谞讜 注"讛 讜讻讜':
讜注讜讚 讗驻砖专 诇讜诪专 讘诪"砖 讘注谞讬讜转谞讜 讘住' 讛拽讟谉 专讗砖 讚讜讚 驻' 转讜诇讚讜转 讜讝讛 转讜专祝 讛讚讘专讬诐 讘拽讬爪讜专 谞诪专抓 讚讛讙讜讝诇 谞住讻讗 讜注砖讛 诪讛讻住祝 讻诇讬 讞砖讜讘 拽谞讛 诇讚注转 讛转讜住'. 讜讝"砖 讗诐 讝讻转讛 讬讜爪讗 诪诪谞' 讘谉 讻讗讘专讛诐 讜讘讗 讛讗讜转 讻讬 讛讬讗 爪讚拽转 讙诪讜专讛 讜讛讬讗 讻诇讬 讞砖讜讘 讜拽谞转讛 注驻专讛. 讜讗诐 诇讗讜 讗讝 拽讜诪抓 注驻专 讙讝诇 讘讬讚讛 讜转讞讝讜专 诇注驻专讛 讜讻诪砖讝"诇 拽讜诪抓 注驻专 讜讻讜' 讻诪讜 砖讻转讘转讬 砖诐 讛诇讗 诪专讗砖 讘住"讚:

